ZAPISNIK
11. sjednice Vijeća Mjesnog odbora Horvati, održane 8. travnja 2022. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Siniša Babić, Vjekoslav Palijaš, Martin Širanović i Stjepan Mavračić
Gosti: članovi Vijeća gradske četvrti Brezovica Zdravko Harmicar, Zlatko Katulić i Ivica Mavračić. Matija Holetić.
Stručni referent: Stjepan Tomislav Križanić

Predsjednik Vijeća Vjekoslav Palijaš pozdravlja nazočne otvara sjednicu, utvrđuje da su na sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 10. sjednice. U raspravi sudjeluju svi članovi. Predsjednik zatvara raspravu i daje na glasanje zapisnik sa 10. sjednice Vijeća Mjesnog odbora Horvati.
Jednoglasno (5 „za“), prihvaćen je zapisnik sa desete sjednice.

Predsjednik otvara raspravu o dnevnome redu. Nakon rasprave predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.
DNEVNI RED
1. Izbor potpredsjednika Vijeća, 
2. Izvješće s koordinacije predsjednika Gradske četvrti sa predsjednicima mjesnih odbora – informacija
3. Zamolba Davora Harmicara za korištenje prostora MO Horvati
4. Pitanja i prijedlozi

Ad. 1. – Izbor potpredsjednika Vijeća,
 
Vjekosla Palijaš otvara prvu točku dnevnoga reda, poziva članove da podnesu prijedlog za potpredsjednika.
Pred članove Vijeća Mjesnog odbora dolazi jedan pismeni prijedlog kojeg predlažu članovi Vjekoslav Palijaš i Stjepan Mavračić. Predlaže se za potpredsjednika Dubravko Herceg. 
Vjekoslav Palijaš, obzirom da se više nitko nije javio za riječ a niti je dostavio drugi prijedlog, zatvara raspravu te daje na glasanje prijedlog za potpredsjednika.
Večinom glasova (3 „za“ i 2 „suzdržana“), usvojen je zaključak 
Z A K LJ U Č A K
o izboru potpredsjednika Vijeća Mjesnog odbora Horvati

	1. Za potpredsjednika Vijeća Mjesnog odbora Horvati izabran je Dubravko Herceg.
	2. Ovaj zaključak bit će objavljen na oglasnoj ploči u sjedištu Mjesnog odbora.

Ad. 2. – Izvješće s koordinacije predsjednika Gradske četvrti sa predsjednicima mjesnih 
              odbora – informacija

Vjekoslav Palijaš otvara drugu točku dnevnoga reda, članovima vijaća daje informacije sa koordinacije te naglašava da cijena asfalta je u rastu i da se je povećala te će morati doči do korekcija cijena u planovima jer su cijene materijala poskupile. Otvara raspravu u kojoj su sudjelovali svi članovi Vijeća i članovi Gradske četvrti.
Vjekoslav Palijaš, zatvara drugu točku dnevnoga reda.
Ad. 3. - Zamolba Davora Harmicara za korištenje prostora MO Horvati

Vjekoslav Palijaš otvorio je treću točku dnevnoga reda, dao je informacije vezane uz točku dnevnoga reda, otvorio je raspravu u kojoj su sudjelovali svi članovi Vijeća.
Vjekoslav Palijaš, obzirom da se više nitko nije javio za riječ zatvara raspravu te daje na glasanje slijedeći zaključak.
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Davor Harmicar, Nabrežje 8, 10436 Rakov Potok, 098/180-3061 odobrava se jednokratno korištenje MO Horvati, dana 21. svibnja 2022. od 8:00 do 24:00 sati. 
2. Prostor iz točke 1. ovog zaključka, koristit će Davor Harmicar, Nabrežje 8, 10436 Rakov Potok, 098/180-3061, uz plaćanje naknade. 
3. Davor Harmicar, Nabrežje 8, 10436 Rakov Potok, 098/180-3061, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad. 4. - Pitanja i prijedlozi

Vjekoslav Palijaš otvorio je četvrtu točku dnevnoga reda i otvara raspravu. 
Ivica Mavračić zatražio je da se nogostup u Derdićima prema Karlovačkoj cesti (lijeva strana), sanacija štete, stavi u redovno održavanje. Isto tako uništen je most kod kbr 4 Reščići prije tri godine kada je trebalo zacijeviti 100 metara grabe. Problem Prevendarskog puta gdje Zagrebačke ceste i Drobec nisu stavili cijev za most kojim bi ljudi mogli doći do svojih parcela. Ponovno je napomenut problem štitnika na Reščićima.
Vjekoslav Palijaš zatražio je da se sazove hitan sastanak sa Zagrebačkim cestama.
[bookmark: _GoBack]Zlatko Katulić napomenuo je da je obečano od strane Drobca iz Zagrebačkih cesta sanacija kod pruge u Gorjancima. Isto tako podnio je izvješće o dosadašnjem radu kao predsjednik u Vijeću Mjesnog odbora. 
Zatraženo je da se iz redovnog održavanja na zavoju kod Širanovića postavi cijev više i da se Jandrečićev put sanira iz redovnog održavanja. U daljnjoj raspravi spominje se problem bus linije za Horvate, reciklažno dvorište, izgradnja vrtića, postavljanje kamere za smirivanje prometa, HT centrala i prostor MO Horvati.
Vjekoslav Palijaš, obzirom da se više nitko nije javio za riječ, zatvara točku i završava se sjednica. 
Sjednica je trajala do 20,25 sati

KLASA: 024-08/22-03/722
URBROJ: 251-13-11-8-22-2
Horvati, 8.travnja 2022.

